Uddis adukklan yesɛa yiwet n talɣa akked wuddus, maca deg wayen yarzan anamek mgaraden, deg wuddus anamek n yal aferdis yettɣama akken yella ɣas ma dduklen, ma deg wuddis adukklan anamek yerza awal uddis mačči d inumak n yal aferdis iman-is, mačči ala deg wannect-a imgaraden, deg wuddis ma yella yekcem uferdis niḍen di tlemmast ad isṛuḥ anamek-is maca deg wuddus yezmer ad ikcem uferdis nniḍen bla ma ibedel kra deg unamek-ines (Haddadou 2011:100).